Коми Республикаса Юралысь корис регионса бизнес-сообществоöс ёнджыка пырöдчыны регионса экономика сöвмöдöм да выльмöдöм могысь медшöр документъяс дасьтöмö

«Öнi миян унджык асшöр уджалысьыс оз шуны ассьыныс вына кывнысö. Найö прöста кутöны йитöд öтувъя удж нуöдöмын, а меным эськö колö, медым найö ёнджыка пырöдчисны экономика быд боксянь сöвмöдöмö. Тайöторйыс висьталö сы йылысь, мый бизнес-сообществолöн абу асьсö ышöдöмыс аслас да регионлöн сöвмöмын. Мöд ногöн кö, ми – государство найöс тэрмöдлам, а колö эськö мöдарö. Налы колö тэрмöдлыны миянöс, а миянлы лöсьöдны сэтшöм условиеяс, медым производство бурмöдöм вылö выль кöсйöмъясыс бура пöртсисны олöмö», – висьталiс республикаса Юралысь Коми Республикаса экономическöй сöветлöн заседание вылын, кöнi видлалiсны Коми Республикаса промышленнöй политикалысь концепция бала.

Документсö лöсьöдiс Коми Республикаса промышленносьт да энергетика министерство, мый лыддьыссьö подулöн, кыдзи 2020 воöдз кадколаст вылö сöвмöдны регионса промышленносьт юкöнъяслысь медшöр туйвизьяс. Концепциялöн медшöр мог – индыны Коми Республикаса промышленносьт сöвмöдöмын медшöр туйвизьяс да верктуйяс, вежны промышленнöй производстволысь тэчассö, медводз, пыдiсянь выльмöдны традиционнöй производствояс, а сiдзжö лöсьöдны выль промышленносьт секторъяс сы подув вылын, кыдзи республикалöн уджалан вынъясыс водзö сöвмöны да кöнi наöн вöдитчöны, кутшöм республикалöн экономика да общественно-политическöй серпасыс, кыдзи Россияын ставнас, да Коми Республикаын, торйöн кö, кризис бöрын сöвмö экономика да кутшöмöсь водзö вылö туйвизьяс.

Концепция видлалiгöн примитiсны решение – документсö вайöдны помöдз сöвещаниеын участвуйтысьяслысь медтöдчана вöзйöмъяссö тöд вылö босьтöмöн. Медыджыд тöдчанлунсö лоö сетöма сылы, медым вынсö регионын öнiя промышленнöй площадкаяссянь веськöдны медся тöдчана туйвизьяс вылö.

Вячеслав Гайзер торйöн пасйис, мый отраслевöй документъяс лöсьöдiгöн, кутшöмъясöс кутасны дасьтыны примитöм нин стратегия серти, колö пыртны «подулалöм сöвмöдан» механизмъяс. «Талун государстволы, и тайö – збыль, колö быть пыртны экономика сöвмöдöм да производство выльмöдöм вылö тшöктана мераяс. Тайö абу гусятор – бöръя 20 вонас, кор государствосянь эз вöвны татшöм тшöктана мераясыс, бизнес-сообщество ассяньыс эз термась выльмöдчыны, да нöшта на збыльмöдны öтувъя политика, тайö збыль. Миянлы колö лöсьöдны выль экономическöй условиеяс, кутшöмъяс отсöгöн бизнесса йöзлы быть лоö примитны выльмöдчöм йылысь решениеяс, сы вöсна мый важ моз уджалiгöн экономика боксянь оз ло выгöдаыс. Кутны лача, мый асшöр уджалысь, кодлы позьö бöрйыны: босьтны чöжöс да юкны сiйöс дивидендъяс вылö либö видзны сiйöс водзö сöвмöм вылö, бöръяс талун мöд вариантсö – он вермы. 90 %-ыс бöръясны медводдза туйвизьсö – чöжöссö пуктасны зептас. Тайö тырмытöмтор, ме лыддя, и тайö тыдалö. Сöмын сiйöс бырöдöм бöрын позьö выльмöдны экономикасö да сöвмöдны уна сикас переработайтан туйвизьяс, а мöд ногöн, миян бара коляс сöмын сырьё перйöм», – висьталiс Коми Республикаса Юралысь.